Lebu
Lebu (isp. Lebu) – miestas Čilėje, Bio Bijaus regione, 145 km į pietvakarius nuo Konsepsjono, Ramiojo vandenyno pakrantėje, prie Lebu upės žiočių; Arauko provincijos centras. Praeina plentas į Konsepsjoną pro Lotą. Verčiamasi žvejyba, medienos apdirbimu, turizmu. Jūros pakrantėje yra Benavideso ola, kurioje vyksta kasmetinis Lebu kino festivalis. Lebu komunai priklauso vandenyne esanti Močos sala.